CELEX: 62008CN0305
Language: et
Date: 2008-07-04 00:00:00
Title: Kohtuasi C-305/08: Eelotsusetaotlus, mille esitas Consiglio di Stato (Itaalia) 4. juulil 2008 — CoNISMa (Consorzio Nazionale Interuniversitario per le Scienze del Mare) versus Regione Marche

27.9.2008   
            
            
               ET
            
            
               Euroopa Liidu Teataja
            
            
               C 247/7
            
         Eelotsusetaotlus, mille esitas Consiglio di Stato (Itaalia) 4. juulil 2008 — CoNISMa (Consorzio Nazionale Interuniversitario per le Scienze del Mare) versus Regione Marche
   (Kohtuasi C-305/08)
   (2008/C 247/11)
   Kohtumenetluse keel: itaalia
   Eelotsusetaotluse esitanud kohus
   Consiglio di Stato
   Põhikohtuasja pooled
   
      Kaebuse esitaja: CoNISMa (Consorzio Nazionale Interuniversitario per le Scienze del Mare)
   
      Vastustaja: Regione Marche
   Eelotsuse küsimused
   
               1)
            
            
               Kas direktiivi 18/2004 ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (1) käesoleva kohtumääruse punktis 1 kirjeldatud sätteid tuleb tõlgendada nii, et nendega on keelatud sellise teenuse nagu geofüüsiliste andmete ja merel proovide kogumise teenuse riigihankemenetluses osaleda konsortsiumil, mis koosneb käesoleva kohtumääruse punktis 8 viidatud vormis ainult Itaalia ülikoolidest ja riigiasutustest?
            
         
               2)
            
            
               Kas Itaalia õiguskorra sellised sätted nagu seadusandliku dekreediga nr 163/2006 kehtestatud riigihankelepingute seadustiku artikli 3 punktid 22 ja 19 ning artikkel 34, mille kohaselt vastavalt „mõiste „ettevõtja” hõlmab töövõtjat, tarnijat ja teenuseosutajat või nende rühma või konsortsiumi” ja „mõisted „töövõtja”, „tarnija” ja „teenuseosutaja” viitavad füüsilisele või juriidilisele isikule või üksusele, mis ei ole juriidiline isik, sh 23. juuli 1991. aasta seadusandliku dekreedi nr 240 kohaselt asutatud Euroopa majandushuvigrupp, kes „pakub turul” vastavalt ehitustööde või ehitustöö teostamist, tooteid või teenuseid”, on vastuolus direktiiviga 18/2004, kui seda tõlgendada nii, et riigihankemenetlustes osalemise õigus on üksnes hankelepingu esemeks oleva teenuse kutselistel osutajatel, ning seda ei ole üksustel, kelle peamiseks eesmärgiks ei ole tulu teenimine, vaid näiteks teadustöö?
            
         
      (1)  ELT L 134, lk 114; ELT eriväljaanne 06/07, lk 132.